Narodna skupština
20161220

Poštovane dame i gospodo, poštovani narodni poslanici, Vaše Ekselencije, otvaram Petu posebnu sednicu Narodne skupštine Republike Srbije u Jedanaestom sazivu. Kao što vam je poznato, ovu Posebnu sednicu sazvala sam da bi se Narodnoj skupštini obratio gospodin Nikolaos Vucis, predsednik Parlamenta Grčke. Čast mi je da u vaše ime, u ime narodnih poslanika i u svoje ime pozdravim njegovu Ekselenciju gospodina Nikolaosa Vucisa i pored njega, pozdravljam i ostale članove Delegacije koji prisustvuju današnjoj sednici. Takođe mi je čast da pozdravim i sve Ekselencije koje prisustvuju, članove Diplomatskog kora u Republici Srbiji. Sada molim Njegovu Ekselenciju, gospodina Nikolaosa Vucisa da uzme reč i da nam se obrati.